Սեմ Ուիթվեր

Սեմյուել Ստյուարտ Ուիթվեր (, ), կինոյի և հեռուստատեսության ամերիկացի դերասան և երաժիշտ։ Ամենամեծ հայտնությունը ստացել է «Սմոլվիլի գաղտնիքը» հեռուստասերիալում կատարած Դևիս Բլումի  և «Մարդ լինել» հեռուստասերիալում կատարած վամպիր Էյդանի դերով։ Գեյմերների լսարանին առավել հայտնի է Գալեն Մարեքի (Սթարքիլլեր) հնչյունավորմամբ, որին դերասանը հաղորդել է ոչ միայն իր ձայնը, այլ նաև արտաքին տվյալները և կատարել է Star Wars: The Force Unleashed և դրա սիքվել՝ Star Wars: The Force Unleashed II խաղերում։ Հիմնականում հայտնի է հեռուստասերիալներում կատարած բազմաթիվ էպիզոդիկ դերերով։

Կենսագրություն 
Ծնվել է 1977 թվականի հոկտեմբերի 20-ին, մեծացել է Իլինոյս նահանգի Չիկագոյիի Գլինվիևե արվարձանում։ Հաճախել է «Glenbrook South High» դպրոց, որտեղ ակտիվորեն մասնակցել է մի շարք թատերական ներկայացումներում։ Դերասանական արվեստի նկատմամբ իր սերը ուղեկցվում է նաև երաժշտության հանդեպ ունեցած սիրով, նա եղել է «Love Plumber» խմբի մեներգիչ։

Դեռ շատ երիտասարդ հասակում, նրա ընտանիքն արդեն հասցրել էր գտնվել Paramount Pictures ստուդիայում, որտեղ նա զրուցել է դերասան Ուիլ Ուիթոնի հետ, որը կատարել է Ուեսլի Քրաշերի դերը «Աստղային ճանապարհ։ Հաջորդ սերունդ» հեռուստասերիալում։ Այդ փորձը նրան ոգեշնչել է դերասան դառնալու համար։

Նյու Յորքի Ջուլիարդի դպրոցն ավարտելուց հետո տեղափոխվել է Կալիֆոռնիա և որոշել է ուսումնասիրել դերասանի մասնագիտությունը։

Այժմ ապրում է ԱՄՆ-ի Կալիֆոռնիա նահանգի Հյուսիսային Հոլիվուդում։

Կարիերա

Դերասանական արվեստ 

Հեռուստատեսությունում առաջին անգամ հայտնվել է «Չիկագո Բուլս» բասկետբոլային ակումբի գովազդային հոլովակում։ Շուտով դերասանը նկարահանվել է հանրաճանաչ «Շտապ օգնություն» հեռուստասերիալում։

Սեմը նաև հանդիսանում է կուլտային գիտաֆանտաստիկ «Աստղային ճանապարհ» և «Աստղային պատերազմներ» հեռուստասերիալների երկրպագու։

Դեռ մանկուց շատ սիրելով գիտական ֆանտաստիկան, մեծ ուրախությամբ էպիզոդիկ դերերով սկսել է նկարահանվել կուլտային «Աստղային ճանապարհ։ Էնտերփրայզ» հեռուստասերիալում։ Նաև նկարահանվել է «Խավարի հրեշտակ» հեռուստասերիալում Ջեսիկա Ալբայի մենամարտի տեսարանում, որտեղ կատարել է վամպիրանման արարածի դեր, որն էլ եղել է դերասանի առաջին ուղևորությունը դեպի Վանկուվեր։ 2004 թվականին ստացել է ավելի նշանակալից երկրորդական դեր՝ լեյտենանտ Ալեքս «Քրեշդաուն» Քուարտարարոյի դերը ֆանտաստիկ «Աստղային քրեյսեր «Գալակտիկա»» հեռուստասերիալում, որի նկարահանումները նույնպես անցկացվել են Կանադայում։ Չնայած այն փաստին, որ հեռուստասերիալը Սեմին շատ էր դուր եկել, երկրորդ եթերաշրջանում կերպարին այնքան քիչ էկրանային ժամնանակահատված է տրամադրվել, որ դերասանը հեռուստասերիալի ստեղծողներին է դիմել Քրեշդաունին սպանելու խնդրանքով, որպեսզի նա կարողանա լքել նախագիծը։

2006 թվականին Սեմը կատարել է Նիլ Փերրիի դերը «Showtime» հեռուստաալիքի «Դեքստեր» հեռուստասերիալում։ 2007 թվականին դերակատարում է ունեցել Սթիվեն Քինգի գրքի հիման վրա ստեղծված «Մշուշ» ֆիլմում, այնտեղ նա կատարել է երիտասարդ զինվոր Ուեյն Ջեսափի դերը, որը հատուկ նրա համար գրել է ռեժիսոր Ֆրենկ Դարբոնտը։ Սեմը կատարել է Սպա Կասելլայի դերը «C.S.I.. Հանցագործության վայրը» դետեկտիվ հեռուստասերիալի երկու էպիզոդներում։

2008 թվականին «Սմոլվիլի գաղտնիքը» հեռուստասերիալի 8-րդ եթերաշրջանում կատարել է գլխավոր անտագոնիստ Դեյվիդ Բլումի դերը, նա համեստ կենսաբան է, որը համտեղությամբ նաև Դումսդեյ անվամբ Կրիպտոնի մոլորակից ավերող արարած է։ Սեմը նաև հնչյունավորել է Գեներալ Զոդին ութերորդ եթերաշրջանի վերջին էպիզոդում՝ «Injustice»:

2010 թվականին էպիզոդիկ դեր է կատարել «Քայլող մեռյալներ» հեռուստասերիալի առաջին եթերաշրջանի առաջին էպիզոդում՝ «Days Gone Bye»: Նա կատարել է տանկի մեջ գտնվող զոմբի զինվորներից մեկի դերը։

2011-2014 թվականներին կատարել է վամպիր Էյդանի՝ գլխավոր արական դերը «Մարդ լինել» հեռուստասերիալում, որը հանդիսանում է համանուն բրիտանական հեռուստասերիալի ռեմեյքը։

2016 թվականին կատարել է Պարոն Հայդի դերը «Մի անգամ հեքիաթում» ֆանտաստիկ հեռուստասերիալի հինգերորդ և վեցերորդ եթերաշրջանների մի քանի սերիաներում։

Աստղային պատերազմներ 
Հանդիսանում է գիտական ֆանտաստիկայի, հիմնականում «Աստղային պատերազմների»մեծ երկրպագու։

Կատարել է Գալեն Մարեքի (Սթարքիլլեր) դերը «Star Wars: The Force Unleashed» խաղում։ Գալեն Մարեքը ստացել է Սեմի ձայնը և արտաքին տվյալները, դերում նմանատիպ մեծ ներդրման համար դերասանը ստացել է դրական արձագանքներ։ Սթարքիլլերի դերով հայտնվել է նաև «The Force Unleashed»-ի սիքվելում և ֆայթինգի անգլալեզու տարբերակում՝ Soulcalibur IV որպես հրավիրված կերպար։

«Աստղային պատերազմներ։ Կլոնների պատերազմ անիմացիոն սերիալում հնչյունավորել է սիթհերի խավարի առաջնորդ Դարթ Մոլին (4 եթերաշրջանի վերջին սերիաներ) և «Որդուն» (3 եթերաշրջան)։ Ուիթվերը շարունակել է հնչյունավորել Դարթ Մոլին մուլտսերիալի հինգերորդ եթերաշրջանում։

Երաժշտություն 
Սեմն ունի «The Crashtones» անվանումով երաժշտական խումբ։ Ի սկզբանե խումբը պետք է ունենար «Crashdown» անվանումը, բայց դերասանը որոշել է չօգտագործել «Աստղային ճանապարհները «Գալակտիկա»» հեռուստասերիալում կատարած իր կերպարի անվանումը։ «Colorful of the Stereo» անվանումը կրող առաջին սկավառակը թողարկվել է 2006 թվականի փետրվարին։ Իրականում ալբոմի ձայնագրման մեջ մասնակցել է միայն Սեմը, որտեղ հանդես է եկել ոչ միայն որպես մեներգիչ, այլ նաև որպես երաժշտական գործիքների մեծամասնության կատարող։ Ալբոմի վրա պատկերված է Սեմը, բայց ոչ միայն որպես մեներգիչ, այլ նաև կարելի է տեսնել խմբի մնացած 4 անդամներին, որոնց նույնպես մարմնավորում է Սեմը և այնտեղ նրա հագին կա տարբեր հագուստ։

Ֆիլմագրություն

Կինո

Հեռուստատեսություն

Տեսախաղեր

Ծանոթագրություններ

Արտաքին հղումներ 
 Սեմ Ուիթվերի պաշտոնական կայքը

Ամերիկացի կինոդերասաններ
Ամերիկացի հեռուստատեսային դերասաններ
21-րդ դարի ամերիկացի դերասաններ
Ամերիկացի երաժիշտներ
Ամերիկացի երգիչներ
Հնչյունավորողներ
20-րդ դարի ամերիկացի դերասաններ